
REPUBLICA MOLDOVA
RAIONUL ȘTEFAN VODĂ
CONSILIUL RAIONAL ȘTEFAN VODĂ

MD–4201, or. ŞtefanVodă, str. Libertăţii, nr. 1, tel. (242) 226-50, tel/fax (242) 234-10, 
e-mail: consiliul.raional-stefan-voda@apl.gov.md, web: www.stefan-voda.md

                                                  DECIZIE nr. 4/7                                     Proiect
din 30 iulie 2026

 Cu privire la participarea Consiliului raional Ștefan Vodă, la implementarea 
 proiectului „Tabără pentru elevii din raionul Ștefan Vodă, Republica Moldova-2026“

      Având în vedere că proiectul contribuie la dezvoltarea relațiilor de cooperare dintre Raionul Ștefan Vodă și Județul Dâmbovița în domeniile educației, culturii și tineretului, promovează schimburile educaționale și culturale între elevii celor două unități administrativ-teritoriale și contribuie la realizarea Direcției Strategice nr. 2 „Asigurarea accesului la servicii publice de calitate” și a Obiectivului specific nr. 4 din Strategia de dezvoltare durabilă a raionului Ștefan Vodă pentru anii 2025–2030;
      aferent demersului nr. 14426/STSTA din 29.06.2026 înaintat de către Consiliul județean Dâmbovița, România, referitor la intenția de colaborare între Raionul Ștefan Vodă și Județul Dâmbovița pentru implementarea proiectului „Tabără pentru elevii din raionul Ștefan Vodă, Republica Moldova-2026“;
     în conformitate cu prevederile art. 37, alin. 1) al Codului Educației Republicii Moldova nr. 152/2014; art. 21 din Legea nr. 370/2023 privind drepturile copiilor; Legea nr. 397 din 16.10.2003 privind finanțele publice locale; 
[bookmark: _Hlk529135093]     în baza art. 43 alin. (1), lit. s), lit. t), alin.2), art. 46 din Legea nr. 436-XVI din 28.12.2006, privind administrația publică locală cu modificările și completările ulterioare, Consiliul raional Ștefan Vodă, DECIDE:

      1. Se aprobă participarea Consiliului raional Ștefan Vodă, la implementarea proiectului „Tabără pentru elevii din raionul Ștefan Vodă, Republica Moldova – 2026”, organizat în parteneriat cu Consiliul Județean Dâmbovița, conform Cererii de finanțare prevăzute în anexa nr. 1, care face parte integrantă din prezenta decizie.
      2. Se aprobă contribuția financiară proprie a Consiliului raional Ștefan Vodă în cuantum de 4.634 (patru mii șase sute treizeci și patru) euro, reprezentând cheltuielile aferente transportului participanților și cheltuielilor neprevăzute, conform bugetului proiectului, finanțată din mijloacele bugetului raional aprobate pentru anul 2026, în limita alocațiilor bugetare disponibile.
      3. Se împuternicește Președintele raionului Ștefan Vodă, doamna Olga LUCHIAN, să semneze Cererea de finanțare și documentele necesare implementării proiectului, să constituie, prin dispoziție, comisia de implementare a proiectului și să întreprindă măsurile necesare realizării acestuia.
      4. Direcția Generală Educație Ștefan Vodă va organiza și coordona procesul de selectare a elevilor participanți și a cadrelor didactice însoțitoare, cu respectarea principiilor transparenței, egalității de șanse, imparțialității și nediscriminării.
       5. Controlul executării prezentei decizii se atribuie Președintelui raionului Ștefan Vodă, dnei Olga LUCHIAN.
       6. Prezenta decizie poate fi contestată cu cerere prealabilă la autoritatea emitentă cu sediul în or. Ștefan Vodă, str. Libertății nr. 1, în termen de 30 zile de la data comunicării, potrivit prevederilor Codului administrativ al Republicii Moldova nr. 116/2018.
      7. Prezenta decizie se publică în Registrul de stat al actelor locale, pe pagina web a Consiliului raional www.stefan-voda.md și se comunică: Consiliului Județean Dâmbovița; Direcției Generale Educație Ștefan Vodă; Direcției Finanțe; Președintelui raionului Ștefan Vodă; altor autorități și persoane interesate.    


Președintele ședinței                                                                                                                 
Contrasemnează: 
Secretarul Consiliului raional       











































Anexa nr. 1 la Decizia Consiliului raional Ștefan Vodă 
nr.____ din _______________2026



CERERE DE FINANȚARE

	Numele proiectului
	Proiect privind  organizarea taberei de vară pentru elevi
 din raionul Ștefan Vodă, Republica Moldova 2026


	Locul desfășurării taberei
	Complexul Căprioara - Moroieni din județul Dâmbovița

	Obiectivele proiectului
	Aprofundarea relațiilor de colaborare între Consiliul Județean Dâmbovița și Consiliul  Raional Ștefan Vodă, schimb de experiență prin organizarea unei alternative de educație, culturale pentru copii din Raionul Ștefan Vodă

	Obiectivele specifice
	· Promovarea valorilor naționale românești în rândul elevilor din raionul Ștefan Vodă, Republica Moldova
· Cunoașterea ținutului românesc de către elevii din raionul Ștefan Vodă, Republica Moldova

	Activități
	Ziua 1
1. Primirea la Moroieni, județul Dâmbovița a delegației din raionul Ștefan Vodă
1. Organizarea și desfășurarea unei întruniri având ca temă relațiile tradiționale de prietenie dintre județul Dâmbovița prin Consiliul Județean Dâmbovița și raionul Ștefan Vodă prin Consiliul Raional Ștefan Vodă, cu participarea Președintelui Consiliului Județean Dâmbovița, a reprezentanților Consiliului Județean, Consiliului Raional și elevilor din raionul Ștefan Vodă în spiritul proiectelor și programelor comune în domeniile educațional și cultural;
1. Drumeții montane pentru cunoașterea împrejurimilor.
Ziua 2
1. Muzeul Evoluției Omului și Tehnologiei în Paleolitic din Târgoviște;
1. Ansamblul Monumental  Curtea Domnească, Muzeul Scriitorilor Dâmbovițeni și Muzeul Tiparului din Târgoviște;
1. Centrul vechi al Municipiului Târgoviște între vechi și nou.
Ziua 3
1. Traseu montan în Munții Bucegi: Lacul Bolboci – Peștera Ialomiței – Mănăstirea Peștera – Platoul Padina-Peștera.
Ziua 4
1. Ansamblul Brâncovenesc de la Potlogi.
Ziua 5
1. Mănăstirea Dealu;
1. Muzeul de Istorie și Muzeul de Artă din Târgoviște;
1. Parcul Chindia și Grădina Zoologică Târgoviște.
Ziua 6
1. Muzeul Tradițiilr Militare Dâmbovițene. Școala de Cavalerie;
1. Vizită la Dâmbovița Mall.
1. Întâlnire cu elevi dâmbovițeni cu tema ”Uniți prin istorie,  tradiție și continuitate”;
1. Cerc de tabără, impresii, proiecte, prietenie.
Ziua 7
· La revedere, Tabără dragă!

	Grupul țintă
	Grupul țintă: 50 elevi dotați ai claselor V-XII din instituțiile preuniversitare din Raionul Ștefan Vodă, care au performanțe la studii pe parcursul anului 2025-2026.
Beneficiari direcți: elevi, profesori.
Beneficiari indirecți: Consiliul Raional Ștefan Vodă, părinți, cadre didactice comunitatea din Ștefan Vodă.

	Rezumatul proiectului
	Proiectul urmărește realizarea prevederilor Înțelegerii de Cooperare între Raionul Ștefan Vodă și Județul Dâmbovița, România, aprobat prin Hotărârea Consiliului Județean Dâmbovița nr.144/19.10.2012 privind aprobarea înfrățirii județului Dâmbovița din Romania cu Raionul Ștefan Vodă din Republica Moldova.
Una dintre prevederile Protocolului se referă la organizarea taberelor pentru copii pe bază de reciprocitate pentru ambele regiuni, astfel din 2013 s-a stabilit o tradiție în acest sens.
Realizarea acestui proiect are drept scop schimbul de experiență între elevii din ambele regiuni, stabilirea unor parteneriate viabile. Totodată elevii din raionul Ștefan Vodă au posibilitatea să cunoască mai bine istoria neamului românesc, să viziteze obiective turistice ce constituie o adevărată valoare istorică a județului Dâmbovița.

	Rezultatele proiectului
	1. Un proiect de succes care va stabili continuitatea colaborării între județul Dâmbovița și raionul Ștefan Vodă, dezvoltarea relațiilor de prietenie.
1. Elevii sunt motivați să studieze mai bine pentru a avea posibilitate de a participa la această tabără.
1. Creșterea numărului elevilor, tinerilor care vor transmite semenilor săi impresiile și cunoștințele obținute în cadrul taberei.
1. Stabilirea unor parteneriate între elevii din ambele județe pentru realizarea și altor proiecte, programe comune  în domeniile educațional și cultural.

	Durata proiectului
	· 24-30 august 2026 (6 nopți) pentru un grup de 50 persoane;

	Totalul fondurilor solicitate
	Consiliul Raional Ștefan Vodă 4.634 Euro

	
	Consiliul Județean Dâmbovița 12.064 Euro

	Total fond
	16.698 Euro

	Bugetul proiectului
	item
	cantitate
	cost per item
	total

	
	Costul unei zile  cazare și masă la Complex Căprioara
Cheltuieli  neprevăzute (ex. diferențe curs valutar)
Total Consiliul Județean Dâmbovița
	50 pers. x 6 nopți 

	229 euro/pers.
	11.464 euro


600 euro


12.064 euro

	
	Transportul tur-retur Ștefan Vodă -Târgoviște, Complex ”Căprioara”, Complex ”Căprioara”- Ștefan Vodă)
Cheltuieli  neprevăzute (ex. diferențe curs valutar)
Total Consiliul Raional Ștefan Vodă
	50 pers. X 6 nopți
	85 euro/pers.
	4.234 euro




400 euro


4.634 euro

	Durabilitatea
proiectului 
	Parteneriat viabil între raionul Ștefan Vodă și județul Dâmbovița, realizarea diferitor proiecte pentru consolidarea și diversificarea relațiilor tradiționale de prietenie, ca și dezvoltarea de noi dimensiuni ale cooperării bilaterale în domeniul educației, cultural.


  

Dată:                                                                       Semnătură/ Ștampilă

